אבי ניר

אבי ניר (נולד ב-1961) הוא איש תקשורת ומנהל טלוויזיה בכיר ישראלי. החל משנת 2002 משמש כמנכ"ל קבוצת קשת, המפעילה את ערוץ קשת 12 הישראלי, זרוע ההפצה וההפקה הבינלאומית קשת אינטרנשיונל והזרוע הדיגיטלית mako. מוכר בתור המפיק בפועל של סדרת הטלוויזיה האמריקאית זוכת פרס אמי "הומלנד", המבוססת על הסדרה הישראלית "חטופים". משמש גם כמפיק בפועל של סדרות כמו "הנערים" של קשת ו-HBO, הגרסה הבריטית של "פלפלים צהובים" – "The A Word", הגרסה הבינלאומית של "כפולים" – "Suspicion", הגרסה ההוליוודית של "בשבילה גיבורים עפים" – "Echo 3", עיבוד אמריקאי לרב המכר "תיק נעדר" – "The Calling", דרמה של דיסני+ על חסידת אומות עולם מיפ חיס, הסדרה "Diamonds" שתעלה בנטפליקס ועוד. ניר נולד בירושלים לרותי ואריה ניר. בגיל צעיר עבר עם משפחתו להתגורר בפתח תקווה, בה גדל עד גיוסו לצה"ל. למד באוניברסיטת תל אביב לימודי תואר ראשון בקולנוע וטלוויזיה (סיים בשנת 1986) ולימודי תואר השני במינהל עסקים (סיים בשנת 1992). בין השנים 1993–1997 שימש כמרצה בקורס תעשיות הטלוויזיה במסלול האקדמי המכללה למינהל, ולסטודנטים למינהל עסקים באוניברסיטת תל אביב ובאוניברסיטת בר-אילן. ניר הצטרף לשידורי קשת בשנת 1993 כמנהל תכנון ופרסום. בשנת 1995, מונה לסמנכ"ל השיווק של החברה, תפקיד בו שימש ארבע שנים. בשנת 1999, מונה להיות המשנה למנכ"ל והאחראי על התוכן בחברה. מונה למנכ"ל שידורי קשת בשנת 2002 ומשמש כמנכ"ל החברה עד היום. בשנת 2005, זכתה שידורי קשת במקום הראשון מבין ארבע זכייניות שהתמודדו על הזכות לשדר בערוץ השני במהלך העשור העוקב (לצד רשת). בשנת 2017, זכתה קשת תחת ניהולו של ניר באפיק 12, בו החלה לשדר ב־31 באוקטובר 2017, בעקבות פיצול ערוץ 2. החל מחודש ינואר 2019 – עת חל מיזוג רשת-עשר – חברת החדשות שהוקמה במסגרת ערוץ 2, עברה לשדר את כל תכניה בערוץ 12 בלבד. בתפקיד מנכ"ל קשת, הרחיב ניר את החברה מעבר להפקות ממוקדות בשוק הישראלי על ידי מכירה, פיתוח משותף והפקה משותפת של תוכניות עבור השוק הבינלאומי. קשת אינטרנשיונל, זרוע ההפצה וההפקה הגלובלית של קשת, הרחיבה את פעילותה מאז וכוללת שלוחות הפקה בבריטניה, בגרמניה, בהונג-קונג ובארצות-הברית. נכון לספטמבר 2019, קשת פועלת בארצות-הברית, ואולפני קשת עובדים עם פלטפורמות סטרימינג בינלאומיות כמו נטפליקס ואפל, רשתות כבלים ולווין כמו HBO, ורשתות ברודקאסט כמו ABC ו-NBC. בשנת 2011, עלתה הסדרה "הומלנד" מבית Showtime אשר מבוססת על הסדרה הישראלית "חטופים". בשנה זו החלה ההתרחבות הבינלאומית של קשת. החברה הפיקה שורת פורמטים וסדרות בינלאומיות מוצלחות באופן מסחרי, בהן תוכנית הכישרונות "הכוכב הבא", אשר הייתה התוכנית הראשונה בטלוויזיה שכללה הצבעה בזמן-אמת דרך אפליקציה משולבת ונמכרה לאחר הבכורה הישראלית באוקטובר 2013 למעלה מ-25 מדינות. בשנת 2014, ניר הגה את הרעיון של הפקת תוכנית המתח הארכאולוגית דיג בישראל. את ההשראה עבור הסדרה קיבל ניר מביקור לאתרים הארכאולוגיים בעיר דוד, בירושלים. ניר הוא גם מפיק בפועל של סדרות הטלוויזיה האמריקאיות Traffic Light (רימייק ל"רמזור" של קשת), Your Family or Mine (רימייק ל"סברי מרנן" של קשת), Tyrant ("הרודן"), Allegiance אשר מבוססת על הסדרה "תא גורדין", The Brave ששודרה ב-NBC, הסדרה Wisdom of the Crowd ששודרה ב-CBS, הרימייק של "להיות איתה" – Baker and the Beauty של ABC, הדרמה המשטרתית Lincoln של NBC, והדרמה Our Boys ("הנערים") שהופקה על ידי קשת ו-HBO, זכתה בפרס הדרמה הטובה ביותר וב-13 פרסים נוספים בטקס פרסי האקדמיה הישראלית לטלוויזיה, והייתה מועמדת לפרס פיבודי האמריקאי למצוינות בטלוויזיה, לצד סדרות בינלאומיות כמו "דברים מוזרים", "פליבג", "יורשים" ועוד. זאת בנוסף ל"The A Word", "Suspicion", "Echo 3", "The Calling", "A Small Light" ו-"Diamonds". בשנת 2007, ניר ייסד את הזרוע הדיגיטלית ופורטל האינטרנט של קשת, mako. בשנת 2009, השלימה קשת, בהובלתו של ניר, את רכישת השליטה בערוץ המוזיקה הישראלי לשעבר, ערוץ 24. ניר גם יזם ופתח את הכנס הבינלאומי השנתי של קשת לחדשנות בטלוויזיה, INTV, אשר נערך בירושלים מאז שנת 2012. בכנס בן היומיים משתתפים מדי שנה בכירי תעשיית התוכן, הבידור, החדשנות והטלוויזיה הבינלאומית ועוסקים במגמות המובילות בעתידה של תעשיית התוכן העולמית. הכנס נערך שש פעמים, כאשר האחרון נערך במרץ 2019. לאורך השנים, השתתפו בכנס INTV בכירי התעשייה העולמית, בהם נשיא HBO ריצ'רד פלפלר, נשיא NBC בוב גרינבלט, נשיא CNN ג'ף צוקר, נשיאת FOX דנה וולדן, סגנית נשיא התוכן המקורי בנטפליקס סינדי הולנד, סגנית נשיא CNN איימי אנטליס, נשיא CBS NEWS דייוויד רודס, נשיא פירמת הפרסום העולמית מק'קאן האריס דיימונד, הסוכן האמריקאי ארי עמנואל, השחקן יו לורי, יוצר "משפחת סימפסון" מקס פרוס, תסריטאית הסדרה "בנות" תמי זגהר, מפיק "משפחת קרדשיאן" גיל גולדשיין ונוספים. במסגרת הכנס, נפגשו האורחים הבינלאומיים עם נשיא המדינה לשעבר שמעון פרס ועם נשיא המדינה ראובן ריבלין, וכן נערכו אירועי בכורה עולמיים לסדרות ישראליות בינלאומיות כמו "דיג" ו"אוטונומיות". בשנת 2004, התוכנית "הראשון בבידור" של הבדרן הישראלי דודו טופז ירדה ממסך קשת. לאחר שתוכנית בעלת פורמט דומה בערוץ 10 נכשלה, בשנת 2008 הותקף ניר בידי בריונים סמוך לביתו ונחבל קשות. בשנת 2009, טופז הואשם במעורבות בהתקפה על ניר, לצד האשמות נוספות על תקיפות אנשים אחרים בתעשיית הבידור הישראלית. האירוע האלים נתברר כחלק מגל מעשי תקיפה של אנשי תקשורת שבוצעו בידי שליחים מטעמו של טופז, ששם קץ לחייו מאוחר יותר. בשנת 1993, כתב יחד עם איילה רהב את הספר "פרסום בטלוויזיה: המדיום, המסר, הכסף". פרסם מבחר מאמרים אקדמיים וזכה בפרס "סיגל" על הצטיינות בחקר שיווק. בשנת 2008, זכה אבי ניר בתואר "אישיות השיווק של השנה" מאיגוד השיווק הישראלי. בשנת 2009, זכה בתואר "אישיות הטלוויזיה של העשור" בפסטיבל ראש-פינה לטלוויזיה. בשנים 2012–2013 זכה בפרסי גלובוס הזהב ובפרס אמי על הסדרה האמריקאית "הומלנד" שהפיק בפועל. בשנת 2014 נאם את הנאום המרכזי בכנס MIPTV, "פוקוס על ישראל", שהתקיים בקאן, צרפת. באותה שנה, זכתה קשת, תחת ניהולו של ניר, באות לשכת המסחר ישראל-ארצות הברית בשל "פריצת הדרך התרבותית ושבירת תקרת הזכוכית במכירת תוכניות ומיזמים טלוויזיוניים ישראליים לשוק הבינלאומי בכלל והאמריקאי בפרט". בשנת 2018, נבחר ניר לפתוח את שבוע הטלוויזיה הישראלית במוזיאון התרבות של העיר מרסיי שבצרפת, וכן זכה בפרס התרומה לתוכן של TBI ובפרס התרומה לתוכן בפרסי החדשנות של פסטיבל הטלוויזיה הבינלאומי MIPCOM. בשנת 2019, פתח את כנס NATPE האמריקאי לטלוויזיה בנאומו "האיש בעל כדור הבדולח", וקיבל את פרס החזון של פסטיבל הסרטים הישראלי בלוס אנג'לס לשנת 2019 (Visionary Award), כהוקרה על פועלו בתעשיית התוכן העולמית. בשנת 2021, נבחר זו השנה החמישית ברציפות לרשימת 500 המשפיעים בתעשיית הבידור העולמית של מגזין וראייטי. ניר נשוי ואב לשתי בנות. מדיה וקבצים בנושא אבי ניר בוויקישיתוף אבי ניר באתר "כנס החדשנות בטלוויזיה" (INTV) של קשת (באנגלית) הסוד של אבי ניר, בפורטל של חיים אתגר אופיר בר-זהר, סיון קלינגבייל, מהו הסוד הניהולי של אבי ניר?, באתר TheMarker‏, 9 ביולי 2009 ענת קם‏, איש העשור בטלוויזיה: אבי ניר, באתר וואלה, 11 בדצמבר 2009 שני ליטמן, "מנכ"ל קשת אבי ניר הוא שר החינוך בפועל של מדינת ישראל", באתר TheMarker‏, 14 באוקטובר 2010 רז שכניק, פיצוי אחרי המוות: אבי ניר יפוצה מעיזבונו של דודו טופז, באתר כלכליסט, 12 בינואר 2011 אבי ניר סוגר עשור כמנכ"ל קשת: רגעי השיא והשפל, באתר וואלה, 29 ביוני 2012 גילי איזיקוביץ, בתפקיד האב הגדול, באתר הארץ, 26 באוקטובר 2012 לי-אור אברבך, ‏מנכ"ל קשת בריאיון מיוחד לרגל מכירת "פלפלים צהובים" ל-BBC, באתר גלובס, 24 במרץ 2016 דוד ורטהיים‏, אבי ניר: "הברודקסט החדש חייב למצוא מנועי צמיחה ולהתמודד עם השינויים בהרגלי הצפייה", באתר וואלה, 5 במרץ 2017 חגית מהלא בן משה, שרון מרוז, ‏“התחרות היא לא רק בינינו לבין רשת. גוגל ופייסבוק מאיימות על תעשיית התוכן", באתר גלובס, 4 באפריל 2019 אבי ניר, ברשת החברתית LinkedIn אבי ניר, במיזם "אישים" לתיעוד היצירה הישראלית אבי ניר, במסד הנתונים הקולנועיים IMDb (באנגלית) אביבה קרול, ‏אבי ניר התמנה למנכ"ל קשת, אורי שנער מונה לנשיא החברה, באתר גלובס, 9 ביולי 2002 חגית מהלא בן משה, ‏אבי ניר: “התחרות מול גוגל ופייסבוק מאיימת על תעשיית התוכן", באתר גלובס, 4 באפריל 2019 דוד ורטהיים‏, אבי ניר: "הברודקסט החדש חייב למצוא מנועי צמיחה ולהתמודד עם השינויים בהרגלי הצפייה", באתר וואלה, 5 במרץ 2017 לי-אור אברבך, ‏הישג ישראלי: "הומלנד" המבוססת על "חטופים" זכתה בפרס האמי, באתר גלובס, 24 בספטמבר 2012 HBO חושפת הצצה ראשונה לדרמת המתח שיצרו חגי לוי, יוסף סידר ותאופיק אבו ואיל, באתר ‏מאקו‏, 20 ביוני 2019 לי-אור אברבך, ‏מנכ"ל קשת בריאיון מיוחד לרגל מכירת "פלפלים צהובים" ל-BBC, באתר גלובס, 24 במרץ 2016 קיץ ברבנר, ‏גאווה ישראלית: הגרסה הבינלאומית של "כפולים" בכיכובה של אומה תורמן עלתה באפל טי וי, באתר מעריב אונליין, 4 בפברואר 2022 איתי שטרן, יוצרי "השוטרים" מפתחים סדרה חדשה עבור נטפליקס, באתר הארץ, 18 בפברואר 2021 דוד אברהם‏, דוקו סלב, באתר וואלה, 29 ביוני 2012 נועה פרייס‏, המכרז על האפיקים: קשת תשדר בערוץ 12 – תמורת 25 מיליון שקל, באתר וואלה, 26 באפריל 2017 ענת ביין-לובוביץ', ‏נחתם ההסכם למכירת חלקה של רשת בחברת החדשות, באתר גלובס, 30 בנובמבר 2018 איתי שטרן, נטפליקס רכשה לשידור את "בשבילה גיבורים עפים", באתר הארץ, 15 באוקטובר 2018 "כפולים" נמכרה לאפל טי. וי. ותזכה לגרסה אמריקאית, באתר ‏מאקו‏, 31 ביולי 2019 אלכסנדר כץ, קשת אינטרנשיונל ממשיכה להשתלט על חברות תוכן זרות, באתר ביזפורטל, 12 במרץ 2018 אנדרה טבקוף, ‏יואב צפיר לא יביים את האירוויזיון אבל מחפש את הפורמט הבא, באתר גלובס, 6 באפריל 2019 לי-אור אברבך, ‏מי הם האנשים המשפיעים ביותר בתקשורת הישראלית?, באתר גלובס, 15 בינואר 2014 Avi Nir, IMDb "הנערים" זכתה בטקס פרסי האקדמיה לטלוויזיה, באתר ynet, 29 באפריל 2020 ליאת קציר, ‏הסדרה שחיברה בין כל קצוות | הנערים, באתר ‏מאקו‏, 7 במאי 2020 קשת מרחיבה את פעילות האינטרנט: משיקה אתר תוכן חדש תחת המותג "מקו", באתר TheMarker‏, 20 באפריל 2007 אמיר טייג, קשת השלימה עסקת ערוץ 24: אנשי הזכיינית יאיישו את המשרות הבכירות, באתר כלכליסט, 5 בינואר 2009 אמיר טייג, כנס INTV: "תפקידנו הוא לספר סיפור טוב, ללא קשר לטכנולוגיה", באתר TheMarker‏, 11 בנובמבר 2012 אבי ניר מארח: כנס INTV של קשת יוצא לדרך – לראשונה כערוץ עצמאי, באתר וואלה, 21 בנובמבר 2017 כנס INTV 2019: כל השמות והדוברים, באתר ‏מאקו‏, 20 בדצמבר 2018 דוד אברהם‏, נשיא HBO על גרעין ההצלחה: "ייצוג אמנותי למגוון של קולות", באתר וואלה, 15 במרץ 2015 לי-אור אברבך, ‏ניר ברקת: "נייצר תמריצים כדי להביא הפקות בינלאומיות לארץ", באתר גלובס, 5 בנובמבר 2013 יונתן כיתאין, ‏נשיא CNN: "לא היינו מסקרים את קמפיין טראמפ באותה דרך", באתר גלובס, 7 במרץ 2017 הלאונג' בכירי תעשיית הטלוויזיה עושים את ירושלים | TMI, באתר https://tmi.maariv.co.il מיה אשרי, יש לה 12 מיליארד דולר לקבוע מה תראו בטלוויזיה, באתר ynet, 11 במרץ 2019 יונתן ריגר, ‏מה באמת חושבים ב-CNN על טראמפ?, באתר ‏מאקו‏, 12 במרץ 2019 יונתן כיתאין, ‏"התקשורת צריכה לחשוב איך קרה שכל-כך שונאים אותה", באתר גלובס, 13 במרץ 2018 נתי טוקר, "יותר מדי אנשים סומכים על הפיד שלהם ברשתות החברתיות – שכולל חדשות שגויות ומגוחכות", באתר TheMarker‏, 3 במרץ 2017 דוד ורטהיים‏, כנס INTV: "היוצר יותר חשוב מתוכן התכנית", באתר וואלה, 11 בנובמבר 2012 שגיא בן נון‏, יו לורי: "יש היום הרבה יותר מדי טלוויזיה", באתר וואלה, 7 במרץ 2017 "נתניהו יכול להיות דמות טובה ב'סימפסונס'", באתר ‏מאקו‏, 20 בפברואר 2017 אבשלום חלוץ, הקומיקאית שמתקשה לספר בדיחה על המציאות בעידן טראמפ, באתר הארץ, 2 במרץ 2017 "צחקו עליי, שאלו אותי מי אלו הקרדשיאנס?", באתר ‏מאקו‏, 14 במרץ 2019 אלכסנדר כץ, אבי ניר: "ישראל הפכה לגורם אינטגרלי בתעשיית התוכן הבינ"ל", באתר אייס, 10 במרץ 2019 זוהר ישראל, ‏"חשוב לי לעבוד עם האנשים הכי מוכשרים שאני מכיר, והרבה מהם ישראלים", באתר ‏מאקו‏, 15 במרץ 2015 בכורת "אוטונומיות": הסדרה הדיסטופית שמתארת ישראל מפולגת ומשוסעת, באתר ‏מאקו‏, 12 במרץ 2018 הארץ, יובל גורן, האישומים נגד דודו טופז: קשירת קשר לביצוע פשע, תקיפה הגורמת חבלה חמורה בנסיבות מחמירות ושיבוש הליכי משפט, באתר הארץ, 18 ביוני 2009 יובל גורן, אבי ניר, מנכ"ל קשת הותקף על ידי אלמונים, באתר הארץ, 24 בנובמבר 2008 אבי ניר, פרסום בטלוויזיה: המדיום, המסר, הכסף, מטר, 1993. (בiw) יעל גאוני, ‏איגוד השיווק בחר במנכ"ל קשת אבי ניר לאיש השיווק של השנה, באתר גלובס, 18 בינואר 2009 שי גולדן, לא כוחות – אבל בחירה מוצדקת, באתר הארץ, 12 בדצמבר 2009 טקס גלובוס הזהב: "הומלנד" – סדרת הדרמה הטובה ביותר, באתר גלובס, 14 בינואר 2013 רועי אבן-טוב‏, משחקי הכס, באתר וואלה, 10 באפריל 2014 עדי דברת, הוכרזו זוכות אות לשכת המסחר ישראל-ארה"ב לשנת 2016, באתר TheMarker‏, 31 באוקטובר 2016 French national museum hosting 'Israel TV Week', The Jerusalem Post | JPost.com ענת ביין-לובוביץ', ‏פרס למנכ"ל קשת אבי ניר בפסטיבל MIPCOM, באתר גלובס, 15 באוקטובר 2018 The ‘Man with a Crystal Ball’ – Keshet’s Avi Nir – NATPE, www.natpe.com גיא נתיב, רוג'ר קורמן ואבי ניר זכו בפסטיבל הקולנוע הישראלי בלוס אנג'לס, באתר ‏מאקו‏, 14 ביוני 2019 מנכ"ל קשת לצד מנכ"ל דיסני: זה ההישג המרשים שלו, באתר אייס, 22 בדצמבר 2021